CELEX: C2006/212/23
Language: lt
Date: 2006-09-02 00:00:00
Title: Byla C-255/06 2006 m. birželio 6 d. Yedas Tarim ve Otomotiv Sanayi ve Ticaret AS pateiktas apeliacinis skundas dėl 2006 m. kovo 30 d. Pirmosios instancijos teismo (penktoji kolegija) sprendimo, priimto byloje T-367/03 Yedaş Tarim ve Otomotiv Sanayi ve Ticaret AŞ prieš Europos Sąjungos Tarybą ir Europos Bendrijų Komisiją

2.9.2006   
            
            
               LT
            
            
               Europos Sąjungos oficialusis leidinys
            
            
               C 212/14
            
         2006 m. birželio 6 d.Yedas Tarim ve Otomotiv Sanayi ve Ticaret AS pateiktas apeliacinis skundas dėl 2006 m. kovo 30 d. Pirmosios instancijos teismo (penktoji kolegija) sprendimo, priimto byloje T-367/03 Yedaş Tarim ve Otomotiv Sanayi ve Ticaret AŞ prieš Europos Sąjungos Tarybą ir Europos Bendrijų Komisiją
   
   (Byla C-255/06)
   (2006/C 212/23)
   Proceso kalba: anglų
   Šalys
   
      Apeliantė: Yedas Tarim ve Otomotiv Sanayi ve Ticaret AS, atstovaujama advokatų S. Sariibrahomoglu ir R. Sinner
   
      Kitos proceso šalys: Europos Sąjungos Taryba ir Europos Bendrijų Komisija
   Apeliantės reikalavimai
   
               —
            
            
               Panaikinti visą Pirmosios instancijos teismo (penktoji kolegija) sprendimą byloje T-367/03 Yedas Tarim ve Otomotiv Sanayi ve Ticaret AS prieš Europos Sąjungos Tarybą ir Europos Bendrijų Komisiją.
            
         
               —
            
            
               Grąžinti bylą Yedas Pirmosios instancijos teismui, peržiūrėjimui.
            
         
               —
            
            
               Nagrinėti bylą žodinio proceso tvarka.
            
         
               —
            
            
               Priteisti apeliantei bylinėjimosi išlaidas.
            
         Apeliacinio skundo pagrindai ir pagrindiniai argumentai
   Apeliantė teigia, kad Pirmosios instancijos teismas padarė teisės klaidą tinkamai teisiškai neatsižvelgęs į Susitarimą, įsteigiantį Europos ekonominės bendrijos ir Turkijos asociaciją (Ankaros susitarimas), ir jo protokolus, nesilaikydamas nusistovėjusios Teisingumo Teismo praktikos ir klaidingai nustatęs, kad Ankaros susitarime ir protokoluose įtvirtinti principai nėra teisės normos, atsižvelgiant į kurias galima spręsti apie Bendrijos institucijų aktus. Apeliantės teigimu, Ankaros susitarimo nuostatos yra tiesiogiai taikomos ir asmenims gali suteikti teises.
   Apeliantė taip pat teigia, kad Pirmosios instancijos teismas padarė teisės klaidą neišnagrinėjęs argumento, kad Turkijos Respublika pagalbos srityje turėjo teisę būti laikoma lygia su kitomis valstybėmis, pavyzdžiui, Ispanija, Portugalija ir Graikija, ir pripažinęs, kad Bendrijos institucijos neturėjo pareigos veikti atsižvelgdamos į Graikijos poziciją dėl Turkijai skirtinos finansinės paramos.
   Galiausiai apeliantė teigia, kad Pirmosios instancijos teismas padarė klaidą savo teisiniame vertinime pripažinęs, kad nebuvo priežastinio ryšio tarp tariamo neteisėto Bendrijos institucijos elgesio ir tariamai patirtos žalos.